McLean Headlines - Page 1 of 1 - BloodHorse
Grade II Winner Mint Lane Retired
Mint Lane, a New York grade II winner, has been retired from racing. Verskillende soorte romantiese fiksie | SKRYWERS SKRYF
← Skakels om jou te inspireer!
Onthou die blogroll! →
Verskillende soorte romantiese fiksie
Hier is ‘n lekker opsomming van die verskille, soos dit voorkom in die onderhoud wat Karin Brynard met Chanette Paul oor haar nuutste boek, Meetsnoer, gevoer het:
Die romanse (romance) gaan by uitstek oor die ontwikkelende liefdesverhouding tussen ŉ man en ŉ vrou. Die liefdesroman (romantic novel) is meer verwikkeld en gaan oor die groeiproses van ŉ vrou in ŉ krisis situasie of moeilike tydperk in haar lewe en wat in die proses ŉ man liefkry.
Daar is dan nou ook twee verskillende spanningsweergawes wat hier uit voortvloei.
Die spanningsromanse (suspense romance) is ŉ romanse met ŉ misdaad by, maar die klem val steeds op die liefde. Die vastrek van die skuldige is ondergeskik aan die ontwikkelende liefdesverhouding.
Die romantiese spanningsroman (Romantic suspense novel) sluit nou weer aan by die liefdesroman (romantic novel). Misdaad is in hierdie geval deel van die moeilike omstandighede/krisissituasie. Daar is ewe sterk klem op die hoofkarakter se groei as mens en op die verhouding tussen haar en die man wat sy liefkry, maar dis ook ewe belangrik hoe die skurk die hoofkarakter se lewe bedreig en daarom, wie hy of sy is. Dis dus ŉ baie verwikkelder storie en gevolglik ŉ heelwat dikker boek.
Kyk hier langsaan op die blogroll vir die skakel na die volledige onderhoud.
By Alta Cloete  Posted in Uncategorized